**INTRODUCERE**

|  |
| --- |
| LEADER reprezintă o modalitate de dezvoltare a comunităţilor locale într-o manieră specifică, de jos în sus, adaptată nevoilor şi priorităţilor acestora, transpuse în măsuri de finanţare descrise în Strategia de Dezvoltare Locală. Luând în considerare succesul la nivelul teritoriului a perioadei de programare 2007 – 2013, faptul că instituţiile private şi publice din teritoriu au căpătat mare încredere în instituţia GAL Dobrogea Centrală şi în programul LEADER a fost exprimată unanim dorinţa de continuitate.  Programul LEADER se înscrie în dorinţa de schimbare a vieţii economice şi sociale din teritoriu GAL Dobrogea Centrală.  Prin acţiuni conjugate în teritoriu a experţilor şi animatorilor din cadrul GAL Dobrogea Centrală s-a făcut mai bine înţeleasă modalitatea de a accesa fonduri europene pentru dezvoltare rurală.  Perioada scurtă de implementare a Strategiei locale de dezvoltare 2007 – 2013 şi valoare totală relativ mică a fondurilor a făcut să crească dorinţa de accesare a proiectelor atât în mediul privat cât şi în mediul public.  Menţinerea parteneriatului teritorial din perioada de programare 2007 – 2013 pe de o parte şi extinderea acestuia prin cooptarea a patru noi comune crează oportunităţi de accesare a fondurilor FEADR 2014 – 2020 pentru dezvoltare locală.  Nouă dimensiune economică şi viziunea dezvoltării este concentrată pe proiecte inovative care vor oferi o nouă evoluţie şi o nouă dinamică vieţii rurale.  Prin aplicarea proiectelor inovante, va apărea în teritoiru un aer nou al schimbării.  Teritoriul în care este localizat GAL Dobrogea Centrală are valoare şi potenţial de dezvoltare, dar nu este suficient valorificat şi capacitat.  Parteneriatul este constituit într-un teritoriu omogen din punct de vedere geografic, teritoriul face parte din spaţiul rural al judeţului Constanţa şi Tulcea, peisajul rural dominant este reprezentat de mari suprafeţe agricole presărat cu arii protejate localizate de-a lungul Dunării ceea ce îi conferă potenţial major de dezvoltare agricolă şi turistică.  Aria totală acoperită de actuală strategie este de 1606.65 kmp  Populaţia este de 37624 locuitori.  Densitatea este de 23.4 locuitori/kmp  Mobilizarea actorilor principali din teritoriu, aleşi locali, fermieri cu experienţă, dar şi tineri a scos în evidenţă că este nevoie să se reechilibreze economia locală prin noi iniţiative, diversificarea şi susţinerea activităţilor deja existente.  Astfel, dezvoltare locală trebuie să se orienteze spre următoarele obiective:  1. favorizarea competitivităţii agriculturii  2. asigurarea gestionării durabile a resurselor naturale şi combaterea schimbărilor climatice  3. obţinerea unei dezvoltări teritoriale echilibrate a economiilor şi comunităţilor rurale, inclusiv crearea şi menţinerea de locuri de muncă.  SDL îşi propune ca prin implementare, măsurile să atingă obiectivele transversale mediu, climă şi inovare.  Obiectivele şi priorităţile Strategiei de Dezvoltare Locală sunt în acord cu obiectivele şi priorităţile Europene formulate în Regulamentul 1305/2013:  - Creşterea viabilităţii exploataţiilor şi a competitivităţii tuturor tipurilor de agricultură în toate comunele şi promovarea tehnologiilor agricole inovatoare şi a gestionării durabile a pădurilor,  - Promovarea organizării lanţului alimentar, inclusiv procesarea şi comercializarea produselor agricole, a bunăstării animalelor şi a gestionării riscurilor în agricultură  - Promovarea utilizarii eficiente a resurselor si sprijinirea tranzitiei catre o economie cu emisii reduse de carbon si rezilienta la schimbarile climatice in sectoarele agricol, alimentar si silvic  - Promovarea incluziunii sociale, a reducerii sărăciei şi a dezvoltării economice în zonele rurale  Strategia a adoptat priorităţile Europene din Regulamentul 1305/2013 P2, P3, P5 şi P6 care facilitează rezolvarea problemelor şi nevoilor identificate în teritoriu pe următoarele domenii de intervenţii: 2A Îmbunătăţirea performanţei economice a tuturor exploataţiilor agricole şi facilitarea restructurării şi modernizării exploataţiilor, în special în vederea creşterii participării pe piaţă şi a orientării spre piaţă, precum şi a diversificării activităţilor agricole, 2B Facilitarea intrării în sectorul agricol a unor fermieri calificaţi corespunzător şi, în special, a reînnoirii generaţiilor, 3A Îmbunătăţirea competitivităţii producătorilor primari printr-o mai bună integrare a acestora în lanţul agroalimentar prin intermediul schemelor de calitate, al creşterii valorii adăugate a produselor agricole, al promovării pe pieţele locale şi în cadrul circuitelor scurte de aprovizionare, al grupurilor şi organizaţiilor de producători şi al organizaţiilor interprofesionale, 5D Reducerea emisiilor de gazecu efect de sera si de ammoniac din agricultura, 6A Facilitarea diversificării, a înfiinţării şi a dezvoltării de întreprinderi mici, precum şi crearea de locuri de muncă şi 6B Încurajarea dezvoltării locale în zonele rurale.  Prin implementarea obiectivelor şi priorităţilor identificate şi a măsurilor propuse se realizează dezvoltarea durabilă a comunităţilor rurale din teritoriul GAL Dobrogea Centrală, bazată pe comunităţi puternice, susţinute prin proiectare diversificată şi competitivă a economiei locale şi dezvoltare dinamică a investiţiilor existente.  Susţinerea prioritară a noilor iniţiative, creşterea numărului locurilor de muncă prin angajarea de forţă de muncă locală, dar şi prin autoangajare.  Creşterea atractivităţii comunelor pentru populaţie şi asigurarea serviciilor sociale care să răspundă la nevoile publice.  Creşterea valorii adăugate şi a competitivităţii pentru servicii şi produse de calitate. Promovarea energiilor regenerabile şi susţinerea economiei de energie.  Crearea sistemelor asociative în vederea creşterii randamentului în agricultură.  Adăugarea de plusvaloare produselor locale agricole şi neagricole prin activităţi de prelucrare şi comercializare.  În perioada de programare 2014-2020,**GAL Dobrogea Centrală are intenţia de a desfăşura activităţi de cooperare** care vor aduce beneficii teritoriului, schimburi de bune practice, experienţe noi şi vor contribui la îndeplinirea obiectivelor Strategiei de Dezvoltare Locală a Grupului de Acţiune Locală Dobrogea Centrală.  **Proiectele de cooperare** vor susţine conectarea teritoriului la spaţial European şi iniţierea unor proiecte pilot prin experimentare şi introducerea de abordări inovative în comunităţile locale. |